《早饮》
宋代·刘子翚

柴椽百枝荫方塘，高梧老柳著两行。
轻烟曳组适寒碧，芙蕖酿出秋风香。
宿酲萦胸殊未快，冲之欲引天潢派。
戏投小饵向深渊，锦鳞忽见空中挂。
篘清脍雪更作豪，坐客狼狈已半逃。
呜呜丛歌犹未彻，兀睡听作蜩蝉号。

作者简介：刘子翚（huī）（1101～1147）宋代理学家。字彦冲，一作彦仲，号屏山，又号病翁，学者称屏山先生。建州崇安（今属福建）人，刘韐子，刘子羽弟。以荫补承务郎，通判兴化军，因疾辞归武夷山，专事讲学，邃于《周易》，朱熹尝从其学。著有《屏山集》。